b'\n_START_ARTICLE_\nAri Folman\n_START_SECTION_\n\xc5\xbdivotopis\n_START_PARAGRAPH_\nAri Folman absolvoval roku 1980 vojensk\xc3\xba slu\xc5\xbebu v izraelskej arm\xc3\xa1de a z\xc3\xba\xc4\x8dastnil sa na izraelskej vojenskej akcii v Libanone. Potom cestoval nieko\xc4\xbeko mesiacov po \xc3\x81zii. In\xc5\xa1pirovalo ho to k \xc5\xa1t\xc3\xbadiu filmovej vedy po n\xc3\xa1vrate do Izraela._NEWLINE_U\xc5\xbe svojim absolventsk\xc3\xbdm filmom Comfortably Numb zaznamenal re\xc5\xbeis\xc3\xa9rsky \xc3\xbaspech na filmovej \xc5\xa1kole. \xc5\xa4a\xc5\xbeiskom dokumentu, ktor\xc3\xbd vytvoril spolu s Ori Sivanom, boli irack\xc3\xa9 raketov\xc3\xa9 \xc3\xbatoky na Tel Aviv po\xc4\x8das druhej vojny v Perzskom z\xc3\xa1live v roku 1991. Film z\xc3\xadskal ocenenie na filmovom festivale v Jeruzaleme 1991 a v tom istom roku cenu Ophir, izraelsk\xc3\xba filmov\xc3\xba cenu v kateg\xc3\xb3rii \xe2\x80\x9eNajlep\xc5\xa1\xc3\xad dokument\xe2\x80\x9c._NEWLINE_V rokoch 1991 a\xc5\xbe 1996 sa Folman venoval dokumentom o konflikte na Bl\xc3\xadzkom v\xc3\xbdchode a potom, op\xc3\xa4\xc5\xa5 s Ori Sivan, nato\xc4\x8dil svoj prv\xc3\xbd celove\xc4\x8dern\xc3\xbd film Saint Clara (1996). Bola to filmov\xc3\xa1 adapt\xc3\xa1cia rom\xc3\xa1nu Pavla Kohouta. Po \xc4\x8fal\xc5\xa1\xc3\xadch dokument\xc3\xa1rnych filmoch nasledoval v roku 2001 druh\xc3\xbd celove\xc4\x8dern\xc3\xbd film Made in Israel, v roku 2008 Val\xc4\x8d\xc3\xadk s Ba\xc5\xa1\xc3\xadrom a 2013 Kongres (adapt\xc3\xa1cia sci-fi Stanislawa Lema).'